**VSEM ČLANICAM**

**SPECIALNE OLIMPIADE SLOVENIJA** Ljubljana, 24.1.2020

**Zadeva: SEMINAR O ORGANIZIRANOSTI SPECIALNE OLIMPIADE**

Spoštovani,

Specialna olimpiada Slovenije skuša skozi vsakoletna izobraževanja trenerjev v posameznih športih in tudi splošno, usposabljati in spodbujati trenerje k čim kvalitetnejšemu in strokovno odgovornemu delu, ki ga zahteva delo s specialnimi olimpijci.

Tako smo z lanskim tekmovalnim letom začeli uvajati tudi **nov predpis na tekmovanjih SOS: Skladno s sklepom 20. OZ (z dne 29.3.2016) mora od 1.3.2019 tekmovalce na tekmovanja specialne olimpijade (regijska, državna in mednarodna) spremljati vsaj en trener, ki bo imel opravljen seminar o organiziranosti SOS (od leta 2011).**

Ob vključevanju novih trenerjev je seveda potreba po znanju in poznavanju pravil toliko večja, zato vas tudi letos vabimo na seminar o organiziranosti specialne olimpiade na splošno in seveda predvsem v Sloveniji.

**Letošnji PRESTAVLJEN seminar bo v torek, 11. februarja 2020, ob 10. uri**

**v dvorani Zveze Sožitje, Samova 9, Ljubljana.**

Zaželeno je, da na seminar povabite tudi vaše direktorje, ravnatelje oziroma vodje vaših programov. **Seminarja naj se udeležijo tudi organizatorji letošnjih tekmovanj v okviru SOS! Kotizacija znaša 7,50 EUR za udeleženca.** Računi bodo članicam izdani po končanem seminarju.

**Program seminarja:**

10.00 – Organiziranost in delovanje SOS (Urška Kustura, izvršna sekretarka)

10.45 – MATP program (Tanja Princes, glavna trenerka za MATP)

11.10 – Odmor

11.30 – Športna pravila in organizacija tekmovanj (Silvester Polc, športni direktor)

12.40 – Diskusija, vprašanja in pobude

Prijave sprejemamo do četrtka, 6.2. 2020:

**IZKLJUČNO po e-pošti**: so.slovenija@gmail.com

Urška Kustura

izvršna sekretarka, SO Slovenija